Ministrul Muncii, Lia Olguţa Vasilescu, a declarat că este posibil ca fostul premier Victor Ponta să preia postul de ministru al Justiţiei, transmite News.ro.

„Ponta este un membru al PSD-ului. Şi nu orice membru, ci unul important. Este posibil ca Ponta să intre în Guvernul Grindeanu. La Justiţie, dar nu pot să spun ce au vorbit”, a declarat Lia Olguţa Vasilescu la postul de televiziune B1. Atunci când afirmă „ce au vorbit”, aceasta se referă la întâlnirea de luni seară dintre premierul Sorin Grindeanu şi fostul premier Victor Ponta.

„Nu mai spuneţi că sunt certuri în interiorul partidului, Liviu Dragnea şi Victor Ponta se înţeleg bine", a adăugat ministrul Muncii.